text: 6.000 i bøde for trafikdrab
  13 december 2011 kl. 08.10
  20 dagbøder på hver 300 kroner og en betinget frakendelse af kørekortet. Det blev straffen for uagtsomt manddrab.
  En 60-årig erhvervschauffør fik dommen i retten i Kolding.
  Mandag 20. december sidste år påkørte han en varebil i højre side af vejen. Chaufføren i varebilen blev klemt fast i bilen, og han døde senere af sine kvæstelser.
  Retten vurderede, at lastbilchaufføren havde ansvaret for ulykken og dømte ham for uagtsomt manddrab, oplyser JydskeVestkysten.
  